ભારતમાં પણ ‘ફિશીંગ’ની સમસ્યા રૉકેટગતિએ વધી છે અને દૈનિક અંદાજિત વીસ હજાર લોકોને લલચાવી બઁક, ક્રેડિટ કાર્ડ અથવા બિલિંગ સાથે જોડાયેલી ઠગાઈના શિકાર બનાવવાની કોશિશ થાય છે. વર્ષ ૨૦૧૧માં ભારતમાં ‘ફિશીંગ’ની ચપેટમાં આવવાવાળા ગ્રાહકોએ અંદાજિત ૪,૭૦૦ કરોડ રૂપિયાનું નુકસાન ઉઠાવ્યું હતું. ઈન્ટરનેટ એવું માધ્યમ છે કે જ્યાં કોઈ વ્યક્તિ, વૅબ પેજ, કંપની વગેરેની સાચી માહિતી મેળવવી અતિ મુશ્કેલ છે. આ બધાંને પોતાની ઓળખ છુપાવવાનો અને બૉગસ ઓળખ જાહેર કરવાની તક આપે છે. અહીંયાં સીધા-સાદા, સરળતાથી વિશ્ર્વાસ કરી લેવાવાળા ગ્રાહક ઠગાઈ જાય છે.